open-index/open-wikipedia-markdown huggingface dataset:
SHFMU "Bajram Curri", Krushë e Madhe

**SHFMU "Bajram Curri", Krushë e Madhe** është institucion arsimor parafillorë, shkollë fillore dhe shkollë e mesme e ulët në Krushë e Madhe, Komuna Rahovec, Kosovë. 

## Vështrim 
Shkolla fillore' Bajram Curri' në Krushë të Madhe ka filluar të funksionojë në mesin e shkollave të para në Kosovë. Shkolla ka filluar të punoj që nga viti 1926, për një gjë të tillë dëshmonte muri i shkollës se vjetër në te cilin është gdhendur viti i ndërtimit të shkollës. Fillimisht mësimet ne këtë shkollë i kanë ndjekur nxënësit e  Krushës së Madhe, Nagafcit, Celines, Krushës se vogël, Randobravës, Piranës, Hoçës së vogël, Brestofcit dhe te fshatrave te tjera. Arsimtaret të asaj kohe e emërtuan këtë shkollë me emrin e Bajram Currit. Vendimi ishte unanim nga se Bajram Curri ka qenë  simboli i rezistencës dhe i Rilindjes Kombëtare për mbarë trojet shqiptare, i cili ka lindur po në Krushë të Madhe me 16 janar te vitit 1862.

Shkolla "Bajram Curri" ka zënë vendin e parë në garat e matematikes ne Rahovec, ne vitin 2025 pastaj ka zënë vendin e 3 ne garat komunale per mjedis jetësorë po në atë vit. Shkola ka gjithsej 5 kabinete, një fushë sportive, ka: 520 nxënës, 38 mësimdhënës, 4 punëtorë teknik, sekretarin, pedagogen, mësuesin mbështetës, asistenten për fëmijë me nevojë të veçanta, Drejtor: Rrezart Veseli i tanishëm para tij ka qenë Fadil Dellova dhe Sali Shala.

## Shih edhe 
* Arsimi në Kosovë
SHFMU "Anton Santori", Biti e Epërme

**SHFMU "Anton Santori", Biti e Epërme** është shkollë fillore dhe shkollë e mesme e ulët në Biti e Epërme, Komuna Shtërpcë, Kosovë.

## Shih edhe
* Arsimi në Kosovë
SHFMU "Kuvendi i Drenicës", Abri e Poshtme

**SHFMU "Kuvendi i Drenicës", Abri e Poshtme** është institucion arsimor parafillor, shkollë fillore dhe shkollë e mesme e ulët në Abri e Poshtme, Komuna Skënderaj, Kosovë.

## Shih edhe
* Arsimi në Kosovë
SHML "Anton Çetta", Skënderaj

**SHML "Anton Çetta", Skënderaj** është shkollë e mesme e lartë në Skënderaj, Komuna Skënderaj, Kosovë. Drejtimet e kësaj shkolle janë shkollë e mesme profesionale, shkollë e mesme teknike, shm ekonomike dhe shm mjekësisë.

## Shih edhe
* Arsimi në Kosovë
SHFMU "Dituria", Samadrexhë

**SHFMU "Dituria", Samadrexhë** është institucion arsimor parafillor, shkollë fillore dhe shkollë e mesme e ulët në Samadrexhë, Komuna Suharekë, Kosovë.

## Historia 
Sipas dëshmive, puna edukativo-arsimore për herë të parë ka filluar në vitin 1928.  Atëbotë mësimi është zhvilluar në gjuhën serbe. Gjatë sistemit borgjez të mbretërisë SKS puna e saj është Ndërprerë disa herë. Si shkollë në punë të pandërprerë edukativo-arsimore në gjuhën shqipe ka filluar që nga viti 1947 deri në vitin 1960 si shkollë e pavarur katërklasëshe.  Në vitin 1960 shkolla e Samadraxhës integrohet në shkollën fillore të Studencanit "19 nëntori" si paralele e ndarë fizike. Në vitin 1969–1970 për here Të parë u hapen paralelet e klasës së V dhe VI, kurse në vitin 1971-72 bëhet tetëvjeqarja e plotë dhe del gjenerata e parë e semimaturantëve. Gjatë këtyre viteve në këtë shkollë punonin 12 mësimdhënës prej tyre 2 vendas : Sokol Zeqaj dhe Fadil Shukaj.  Shkolla ishte tipit montazh e ndërtuar në vitin 1968 më 5 dhoma mësimi dhe 5 lokale ndihmëse dhe bodrumi.  Krahas rritjes numrit të nxënësve, rritej edhe numri i punëtorëve.  Duke e parë nevojën e zgjerimit të objektit shkollor në vitin 1982 filloi ndërtimi i objektit ekzistues, me vetëkontrobutin e banorëve të fshatit e cila u ndihmua edhe nga KK në katin epërm.  Në vitin 1983-1984 shkolla pavarësohet nga shk fillore e studencanit dhe emërohet Me emrin "Dituria" që e mban edhe tani.  Krahas rritjes së numrit të banorëve dhe shtimit të madh të popullsisë, numri më madh i nxënësve ishte në vitet e 80 dhe 90-ta, ku në vitin shkollor 1986-1987 kemi pasur nga 4 paralele për çdo klasë mbi 700 nxënës.  

Gjatë viteve 90-98 në tërë Kosovën është majtë mësim me plan-program të Kosovës dhe është organizuar mësim paralele.  Financimi bëhej nga vetë populli.  Kjo ka ndodh, pas okupimit serb të Kosovës, Gjatë kësaj kohe, pushteti serb bënte presion, maltretonte, burgoste mësimdhënës shqiptar vetëm se zbatonin planprogramin e Kosovës.  Drejtori i shkollës 7 herë gjatë kësaj kohe ka qenë në biseda informative si dhe i burgosor disa ditë.  Në vitin 1998-1999 çdo gjë është rrënuar tërësisht nga barbarët serb, me çrast u dogj tërë inventari shkollor, librat e amzës dhe materiali tjetër i vlefshëm pedagogjik.  Pas luftës objekti ekzistues u aftësua me ndihmën e USAID-it dhe me punën e vetë punëtorëve të shkollës është adaptuar disi për zhvillimin normal të procesit edukativo-arsimor.

## Shih edhe 
* Arsimi në Kosovë
SHFMU "7 Marsi", Therandë

**Shkolla Fillore dhe e Mesme e Ulët "7 Marsi"** është një institucion arsimor që ndodhet në Suharekë, Kosovë. Ajo luan një rol të rëndësishëm në arsimimin e fëmijëve të zonës duke ofruar një mjedis të përshtatshëm për zhvillimin intelektual dhe shoqëror të nxënësve, si dhe duke përfshirë edhe aktivitete edukative, kulturore dhe mjedisore.

## Vështrim 
Një ndër iniciativat e saj të njohura është angazhimi në projekte që promovojnë vlera humane dhe solidaritetin mes nxënësve. Në tetor 2018, grupi i ekologëve të shkollës organizoi një aktivitet me rastin e Ditës Botërore të Ushqimit, ku nxënësit përgatitën ushqime të ndryshme dhe i shitën ato për të mbledhur fonde për familjet në nevojë. Ky aktivitet jo vetëm që ndërgjegjësoi fëmijët mbi rëndësinë e ndihmës dhe bujarisë, por gjithashtu i inkurajoi ata të jenë aktivë në jetën shoqërore dhe të ndërtojnë ndjenjën e përgjegjësisë qytetare.

Shkolla "7 Marsi" ka një staf të përkushtuar arsimor dhe synon të ofrojë një edukim cilësor për brezat e rinj. Përveç mësimit të rregullt, ajo organizon aktivitete të ndryshme jashtëshkollore, duke përfshirë garat në lëndë të ndryshme, projekte artistike dhe pjesëmarrje në evenimente kombëtare e lokale. Shkolla gjithashtu bashkëpunon me komunitetin për të siguruar kushte më të mira mësimore dhe për të nxitur zhvillimin e një brezi të edukuar e të ndërgjegjshëm.

## Shih edhe 
* Arsimi në Kosovë

## Referime
IP "Fluturat", Suharekë

**IP "Fluturat", Suharekë** është institucion parashkollor (çerdhe) në Suharekë, Komuna Suharekë, Kosovë.

## Shih edhe
* Arsimi në Kosovë
SHML "Jeta e re", Therandë

**SHML "Jeta e re", Suharekë** është shkollë e mesme e lartë në Suharekë, Komuna Suharekë, Kosovë. Drejtimi i kësaj shkolle është gjimnaz i përgjithshëm.

## Shih edhe
* Arsimi në Kosovë
SHML "Kongresi i Manastirit", Pozharan

**SHML "Kongresi i Manastirit", Pozharan** është shkollë e mesme e lartë në Pozharan, Komuna Viti, Kosovë. Drejtimet e kësaj shkolle janë gjimnaz i përgjithshëm dhe shkollë e mesme profesionale.

## Shih edhe
* Arsimi në Kosovë
IP "Gëzimi Ynë", Viti

**IP "Gëzimi Ynë", Viti** është institucion parashkollor (çerdhe) në Viti, Komuna Viti, Kosovë.

## Shih edhe
* Arsimi në Kosovë
SHML "Kuvendi i Lezhës", Viti

**SHML "Kuvendi i Lezhës", Viti** është shkollë e mesme e lartë në Viti, Komuna Viti, Kosovë. Drejtimet e kësaj shkolle janë gjimnaz i përgjithshëm, gjimnaz i përgjithshëm, gjimnaz i shkencave natyrore, gjimnaz i shkencave shoqërore dhe gjimnaz matematikor-informatikë.

## Shih edhe
* Arsimi në Kosovë
SHFMU "Hajrullah Shala", Akrashticë

**SHFMU "Hajrullah Shala", Akrashticë** është shkollë fillore dhe shkollë e mesme e ulët në Akrashticë, Komuna Vushtrri, Kosovë.

## Shih edhe
* Arsimi në Kosovë
SHML "Bahri Haxha", Vushtrri

**Shkolla e Mesme e Lartë Profesionale “Bahri Haxha”** në Vushtrri është një ndër institucionet arsimore që i shërben zhvillimit edukativ dhe profesional të të rinjve jo vetëm në këtë komunë, por edhe në tërë rajonin. Ajo është themeluar fillimisht në vitin 2004 dhe, që në fillimet e saj, është dalluar për qasjen praktike dhe inovative në fushat e arsimit profesional. Në vitin 2009, shkolla u emërua në nderim të Bahri Haxhës, një figurë e rëndësishme e arsimimit dhe shërbimeve profesionale në këtë zonë, i cili dha kontribut në zhvillimin e shkollave profesionale në këtë pjesë të Kosovës. 

## Vështrim 
Shkolla ofron një gamë të gjerë drejtimesh, duke përfshirë bujqësinë dhe veterinarinë, ekonominë dhe turizmin, tekstilin dhe dizajnin, ndërtimtarinë dhe teknologjinë e informatikës. Pranë çdo drejtimi janë të hapura kabinete të specializuara dhe laboratorë të mirëfilltë që mundësojnë zhvillimin e praktikave profesionale, duke e lidhur teorinë me praktikën në mënyrë të pandërprerë. Shkolla është rrethuar me tokë bujqësore dhe parcela të cilat shfrytëzohen për bujqësi organike, gjë që i ofron nxënësve një ambient të përsosur për eksperimente dhe trajnime reale në terren. Lufta për përsosje profesionale nuk ndalet në bankat e kësaj shkolle, pasi ajo u ofron të rinjve mundësi të shumta për bashkëpunim me biznese vendore, fabrika dhe institucione brenda dhe jashtë Kosovës, duke i pajisur ata me shkathtësi që i bëjnë konkurrues në tregun e punës.

Emri "Bahri Haxha", që shkolla mban me krenari, nuk është vetëm një përkujtim simbolik. Bahri Haxha ishte një profesionist dhe atdhetar i përkushtuar nga Vushtrria, i cili dha kontribut në zhvillimin e arsimit profesional në periudhën e paraluftës. Ai njihej për përkushtimin e tij ndaj edukimit të të rinjve dhe vizionin për ndërtimin e një sistemi arsimor që e përgatit gjeneratën e re për tregun e punës dhe inovacionin. Përmes këtij emërimi, shkolla bart me vete një mision që e kalon kufirin e arsimimit formal, misioni për të inkurajuar mentalitetin e punës së dinjitetshme, kreativitetit dhe ndërmarrësisë.

Me breza të rinj që dalin çdo vit nga kjo vatër e dijes, “Bahri Haxha” vazhdon të mbetet një simbol i progresit arsimor dhe profesional, duke qenë një shembull i mirëfilltë i lidhjes së arsimit me zhvillimin ekonomik dhe shoqëror të një vendi.

## Shih edhe 
* Arsimi në Kosovë
* Historia e Vushtrrisë

## Referime
SHML "Lutfi Musiqi", Vushtrri

**SHML "Lutfi Musiqi", Vushtrri** është shkollë e mesme e lartë në Vushtrri, Komuna Vushtrri, Kosovë. Drejtimi i kësaj shkolle është shkollë e mesme teknike.

## Shih edhe
* Arsimi në Kosovë
SHF "Ali Kelmendi", Vushtrri

**SHF "Ali Kelmendi", Vushtrri** është institucion arsimor parafillor dhe shkollë fillore në Vushtrri, Komuna Vushtrri, Kosovë.

## Shih edhe
* Arsimi në Kosovë
SHFMU "Osman Rama", Çabër

**SHFMU "Osman Rama", Çabër** është institucion arsimor parafillor, shkollë fillore dhe shkollë e mesme e ulët në Çabër, Komuna Zubin Potok, Kosovë.

## Shih edhe
* Arsimi në Kosovë
Sheffield United F.C.

**Sheffield United Football Club** është klubi futbollistik i qytetit të Sheffield, Angli. U formua në vitin 1889.

## Shiko edhe 
* EFL Championship

## Referime
Leeds United F.C.

**Leeds United Football Club** është një klub profesionist futbollit me bazë në Leeds, West Yorkshire, Angli. Klubi do të garojë në Premier League në sezonin 2025–26 pas promovimit nga EFL Championship në sezonin 2024–25.

Leeds United ka fituar tre herë Kampionati i Ligës, pesë tituj Divizioni i Dytë, FA Cup një herë, Kupa e Ligës një herë, Charity Shield dy herë. Klubi pati periudhën e tij më të suksesshme nën drejtimin e Don Revie në vitet 1960 dhe 1970, kur fitoi titullin e Ligës dy herë, Kupën FA një herë, Kupën e Ligës një herë dhe Kupën e Panaireve Ndërqytetesh dy herë. Klubi ka qenë gjithashtu nënkampion pesë herë në Kampionatin e Ligës, tre herë në Kupën FA, një herë në Kupën e Ligës, Mburojën e Bamirësisë, Kupën e Panaireve Ndër-Qytetesh, Kupën e Fituesve të Kupës dhe Kupën Evropiane.

Leeds United ndan rivalitete me Manchester United dhe Chelsea. Ngjyrat tradicionale të veshjeve të ekipit janë këmisha të bardha, pantallona të shkurtra të bardha dhe çorape të bardha. Distinktivi i tyre përmban Trëndafili i Bardhë i Jorkut, i cili është një simbol i Yorkshire.

## Shiko edhe 
* Premier League

## Referime
Dëmet (serial televiziv)

***Dëmet*** është një serial televiziv amerikan i zhanrit thriller ligjor, i krijuar nga treshja e shkrimtarëve dhe producentëve Daniel Zelman, Glenn Kessler dhe Todd A. Kessler. Premiera e serialit u shfaq më 24 korrik 2007 në kanalin FX dhe u transmetua për tre sezone atje përpara se të zhvendosej në kanalin satelitor te DirecTV Audience Network në vitin 2010, duke u transmetuar për dy sezone të tjera dhe duke përfunduar në vitin 2012.  

Ngjarjet sillen rreth avokates briliante dhe të pamëshirshme Pati Hewes ( Glenn Close ) dhe nxeneses së saj më të re, Elen Parsons ( Rose Byrne ), e cila sapo ka mbaruar shkollën e drejtësisë. Çdo sezon tregon një rast të rëndësishëm që Hewes dhe firma e saj marrin përsipër, ndërkohë që shqyrton gjithashtu marredhenien komplekse midis Elen dhe Pati. Dy sezonet e para përqendrohen në firmën ligjore Hewes & Partnerët në New York City, ndërsa sezonet e mëvonshme përqendrohen më shumë në marrëdhënien e Peti-t dhe Elen dhe përpjekjet e Elen për t'u distancuar nga Hewes & Partneret, si personalisht ashtu edhe profesionalisht.

Seriali është i njohur për trajtimin e çështjeve  zgjasin një sezon të tere, si nga pikëpamja e firmës ligjore ashtu edhe e nje kundërshtari. Gjithashtu,seriali njihet për metodat teknike të shkrimit të tij, duke përfshirë përdorimin efektiv të kthesave të komplotit dhe rrëfimit jolinear,duke e bere historin sa me interesante. Seriali ështe vlerësuar shkelqyeshem nga kritiket dhe ka marrë kandidatura të ndryshme nëpër çmime, me Close dhe Željko Ivanek që kanë fituar çmimet Primetime Emmy për performancat e tyre. Dëmet eshte  nje nga serialet me kastin me te mire. Aktorë të tjerë të njohur në kast përfshijnë Ted Danson, Tate Donovan, William Hurt, Marcia Gay Harden, Timothy Olyphant, Martin Short, Lily Tomlin, John Goodman, Ryan Phillippe, Dylan Baker, Janet McTeer dhe John Hannah.

## Shiko edhe 
## Referime
Swansea City A.F.C.

**Swansea City Association Football Club** ( ;) është një klub futbolli uellsian me bazë në Swansea, Uells. Garon në EFL Championship, nivelin e dytë të sistemit të ligës angleze të futbollit. Swansea ka luajtur ndeshjet e saj në shtëpi në Swansea.com Stadium (i njohur më parë si Liberty Stadium) që nga viti 2005, pasi më parë ka luajtur në Vetch Field që nga themelimi i klubit.

Klubi u themelua në vitin 1912 si **Swansea Town** dhe hyri në Southern League, duke fituar Uells Cup në sezonin e tyre të parë. Ata u pranuan në Futbollistike Liga në vitin 1920 dhe fituan titullin Third Division Jugor në sezonin 1924–25. Ata fituan përsëri titullin e Divizionit të Tretë Jugor në sezonin 1948–49, pasi kishin rënë nga kategoria dy vjet më parë. Ata ranë në Divizioni i Katërt pas rënieve nga kategoria në vitet 1965 dhe 1967. Klubi e ndryshoi emrin në Swansea City në vitin 1969 për të reflektuar statusin e ri të Swansea-s si qytet. Ata u ngjitën në kategori në fund të sezonit 1969–70.

Swansea fitoi tre ngjitje në kategori në katër sezone për të arritur në Divizionin e Parë në vitin 1981. Ata përfunduan të gjashtët sezonin pasardhës, një rekord i klubit. Klubi pësoi një rënie nga kategoria sezonin pasues, duke u rikthyer në Divizionin e Katërt deri në vitin 1986 dhe më pas duke shmangur me vështirësi rënien në Konferencë në 2003. Në vitin 2011, ata u ngjitën në Premier League dhe fituan Kupën e Ligës dy vjet më vonë, duke mposhtur Bradford City 5–0 në finale. Ishte diferenca më e lartë e fitoreve të garës për finalen, me Swansea që fitoi trofeun e parë të madh në historinë e klubit dhe u kualifikua për 2013–14 UEFA Europa League. Klubi ra nga Premier League në fund të sezonit 2017–18.

Ngjitja e klubit nga divizioni i katërt i futbollit anglez në divizionin e parë është kronikuar në filmin e vitit 2014, *Jack to a King – The Swansea Story*. Swansea City Supporters Trust vazhdon të zotërojë aksione në klub; përfshirja e tyre u përshëndet nga Supporters Direct në vitin 2012 si "shembulli më i profilit të lartë i përfshirjes së besimit të mbështetësve në drejtimin e drejtpërdrejtë të një klubi".

## Referime 
## Lidhje të jashtme 
* 
* Akademia Swans () – Faqja zyrtare e akademisë së Swansea City-t
* Swans Commercial
Suits sezoni 1

**Sezoni i parë** i serialit te zhanrit komedi drame ligjore  *Suits* u transmetua fillimisht në USA Network në Shtetet e Bashkuara midis 23 qershorit 2011 dhe 8 shtatorit 2011. Sezoni u prodhua nga Hypnotic Films & Television dhe Universal Cable Productions, dhe producentët ekzekutivë ishin Doug Liman, David Bartis dhe krijuesi i serialit Aaron Korsh .Sezoni i pare mori vleresime te larta.

## Shiko edhe 
## Referime
Hull City A.F.C.

**Hull City A.F.C.** është klubi futbollistik i qytetit të Kingston upon Hull, Angli. U formua në vitin 1904.

## Përkatësia e ligës 
## Referime 
## Lidhje të jashtme 
* Faqja zyrtare
Burnley F.C.

**Burnley Football Club** () është një klub profesionist futbolli me seli në Burnley, Lancashire, Angli. Klubi do të garojë në Premier League në sezonin 2025–26 pas promovimit nga EFL Championship në sezonin 2024–25. I themeluar në vitin 1882, Burnley ishte një nga të parët që u bë profesional (në vitin 1883) dhe më pas ushtroi presion mbi futbollin për të lejuar pagesat për lojtarët. Ata hynë në FA Cup për herë të parë në 1885–86 dhe ishin një nga 12 anëtarët themelues të Football League në 1888–89, gara e parë e futbollit në botë.

Burnley është një nga vetëm pesë skuadrat që kanë fituar të katër divizionet profesionale të futbollit anglez, dhe janë kurorëzuar dy herë kampionë të Anglisë, në 1920–21 dhe 1959–60. Ata e kanë fituar Kupën FA një herë, në 1913–14, dhe kanë fituar FA Charity Shield dy herë, në 1960 dhe 1973. Ekipi gjithashtu ka përfunduar në vendin e dytë si në First Division ashtu edhe në Kupën FA në dy raste. Gjatë fushatës 1920–21, Burnley nisi një seri prej 30 ndeshjesh pa humbje në ligë, duke vendosur një rekord anglez. Nga vitet 1950 deri në vitet 1970, nën kryetarin Bob Lord, Burnley ishte i njohur për politikën e tyre rinore dhe sistemin e vëzhgimit të futbollit, dhe ishte një nga të parët që ngriti një fushë stërvitore të ndërtuar posaçërisht. Shumica e ekipit që fitoi titullin e ligës 1959–60 kishte përparuar përmes akademisë rinore të klubit Burnley F.C. Academy. Në atë kohë, Burnley - me një popullsi prej 80,000 banorësh - u bë një nga qytetet më të vogla që prodhoi një kampion të nivelit të parë anglez.

Ekipi ka luajtur ndeshje në shtëpi në Turf Moor që nga viti 1883, pasi ishin zhvendosur nga ambientet e tyre origjinale në Calder Vale. Me nofkën "The Clarets", ngjyrat e klubit claret dhe blu u miratuan para sezonit 1910–11. Emblema aktuale e klubit bazohet në stemën e qytetit të Burnley. Ekipi ka një rivalitet të gjatë me klubin fqinj Blackburn Rovers, me të cilin ata luajnë East Lancashire Derby. Mbajtësi i rekordit të Burnley-t për paraqitje është Jerry Dawson, i cili bëri 569 paraqitje në një periudhë 22-vjeçare si lojtar me ekipin, dhe golashënuesi i tyre rekord është George Beel me 188 gola.

## Lojtarët 
### Skuadra aktuale 
### Në huazim 
## Referime 
## Lidhje të jashtme 
* 
* Burnley tek Sky Sports
* Burnley tek Premier League
* Burnley tek UEFA
* Clarets Mad
* The Longside – Your Online Clarets Encyclopedia (arkivuar)
* Clarets Trust
Vera Fischer

**Vera Fischer** (27 janar 1925 – 14 korrik 2009) ishte një skulptore me prejardhje kroate.

Fischer lindi në Zagreb në një familje judeje më 27 janar 1925. Babai i saj vdiq kur ajo ishte vetëm një vjeç dhe ajo u rrit nga gjyshërit e saj dhe nëna e saj Latica ( mbiemri i vajzërisë Klein). Në vitin 1951, Fischer u diplomua në Akademinë e Arteve të Bukura, në Universitetin e Zagrebit, nën drejtimin e profesoreshës Vanja Raduš. Ajo ka marrë pjesë në ekspozita të shumta personale dhe në grup brenda dhe jashtë vendit, të tilla si paraqitja e parë publike në vitin 1952 në ekspozitën e 8-të të Shoqatës së Artistëve Kroatë dhe në vitin 1962 në ekspozitën personale në sallonin e Shoqatës së Artistëve Kroatë në Zagreb. Në vitin 2002, Fischer organizoi një ekspozitë autobiografike. Që nga viti 1952, Fischer ishte anëtare e Shoqatës Kroate të Artistëve. Në vitin 1997, Presidenti i Kroacisë Franjo Tuxhman i dha Fischer Urdhrin e Danica Hrvatska, fytyrën e Marko Marulić. Ajo ishte një anëtare aktive e komunitetit hebraik në Zagreb. Fischer vdiq në Zagreb më 14 korrik 2009 dhe u varros në Varrezat Mirogoj.

## Bibliografia 
Snješka Knežević, Aleksander Laslo (2011). *Židovski Zagreb*. Zagreb: AGM, Židovska općina Zagreb. .

## Referime
West Bromwich Albion F.C.

**West Bromwich Albion Football Club** është një klub profesionist anglez futbolli me seli në West Bromwich, West Midlands. Klubi u themelua në vitin 1878 nga punëtorët në Salter's Spring Works në West Bromwich dhe ka luajtur ndeshjet e tij në stadiumin The Hawthorns që nga viti 1900.

## Lojtarët 
### Skuadra aktuale
### Në huazim
## Referime 
## Lidhje të jashtme 
*
Spitali Aloka

**Spitali ALOKA** është një spital privat në Kosovë, me dy degë kryesore, në Prishtinë dhe Prizren. Është themeluar në vitin 2002 nga Halit Maloku dhe ofron një gamë të gjerë shërbimesh diagnostikuese, kirurgjikale, kardiologjike dhe terapeutike, duke përdorur teknologji të avancuar dhe staf të specializuar.

## Historia 
Spitali ALOKA nisi aktivitetin në vitin 2002, duke ofruar shërbime bazike mjekësore si kirurgji, stomatologji, vizita ambulatore dhe ultrasonografi.

Në vitin 2010, Spitali ALOKA aplikoi në Kosovë kirurgjinë me laser, në trajtimin e hemorroideve, venave varikoze, fistulave dhe sinuseve pilonidale. Po atë vit u instaluan MRI 1.5T Magnetom Essenza dhe CT kardiake Definition AS 64-shtresore, duke forcuar kapacitetet diagnostikuese të institucionit.

Në vitin 2013, u instalua mamografia digjitale Mammomat Inspiration. Në vitin 2015, u instalua edhe angiografia Artis Zee, duke mundësuar diagnostikim dhe trajtim më të avancuar në kardiologji dhe ndërhyrje invazive.

Në vitin 2017, Spitali ALOKA u bë institucioni i parë në Kosovë dhe Ballkan që instaloi MRI Magnetom Skyra 3T 64-kanalshe.  Në vitin 2022, u shtua pajisja CT Somatom Perspective 128 shtresore, që u finalizua në vitin 2025 me instalimin e MRI Magnetom Vida 3T 64-kanalshe dhe CT Go.Top 128 shtresore, të gjitha nga Siemens Healthineers.

## Shiko edhe 
* Spitali

## Referime
Korab Kurtaj

**Korab Kurtaj**

Korab Kurtaj (lindur më 7 korrik 2001 në Prizren, Kosovë) është një sipërmarrës dhe ekspert i marketingut digjital nga Kosova. Ai është themelues dhe CEO i agjencisë dixhitale Pixatronic, e cila ofron shërbime në fushën e marketingut, teknologjisë dhe zhvillimit të biznesit.

**Jeta dhe arsimimi**

Kurtaj ka kaluar vështirësi në arsim, duke dështuar në klasën e 10-të dhe të 12-të. Megjithatë, këto sfida nuk e ndalën në rrugën e tij drejt suksesit. Ai beson se dështimi është një hap drejt arritjes së qëllimeve dhe ka përdorur këto përvoja për t’u rritur dhe zhvilluar si individ.

**Karriera**

Pas përpjekjeve të tij në arsim, Kurtaj u angazhua në fushën e marketingut digjital. Ai themeloi Pixatronic, një agjenci dixhitale që ofron shërbime të ndryshme për bizneset, politikanët dhe personazhet publikë. Agjencia ka fituar njohje për punën e saj në zhvillimin e strategjive digjitale dhe për promovimin e klientëve përmes platformave online.

**Arritjet**

Në moshë të re, Kurtaj ka arritur të krijojë një agjenci të suksesshme dhe të menaxhojë klientë të njohur. Ai ka udhëtuar për të menaxhuar klientë të lartë dhe për të zgjeruar biznesin e tij në nivel global.

**Publikime**

**Korab Kurtaj** është një sipërmarrës digjital dhe ekspert i marketingut. Ai është themelues dhe CEO i **Pixatronic**, një agjenci e specializuar në shërbime të plota të medias digjitale, e cila bashkëpunon me biznese për të optimizuar prezencën e tyre online dhe për të rritur performancën komerciale.

Korab Kurtaj është aktiv edhe në **TikTok** dhe **Facebook**, ku ndan njohuri dhe përvoja mbi marketingun digjital dhe sipërmarrjen moderne.

**Rrjetet Sociale:**
Kampionati Jugosllav i Shahut

**Kampionati Jugosllav i Shahut** ishte një turne vjetor shahu që mbahej për të përcaktuar kampionin kombëtar jugosllav dhe kandidatët e Jugosllavisë për Kampionatin Botëror të Shahut.

U luajt për herë të parë në vitin 1935 në Beograd, kryeqytetin e Mbretërisë së Jugosllavisë dhe përfundoi me edicionin e tij të 46-të gjatë shpërbërjes së RSF të Jugosllavisë.

## Fituesit 
### Mbretëria Jugosllave 
:

### RSF Jugosllavia 
:

### RF Jugosllavia 
### Fitues të shumëfishtë 
## Fitueset 
### Mbretëria Jugosllave 
Kampionati i parë i grave i Jugosllavisë u mbajt në Zagreb në gusht të vitit 1939 dhe u fitua nga Lidija Timofejeva dhe Jovanka Petrović.Një turne shahu për gra ishte mbajtur më parë në Lubjanë në vitin 1926, në të cilin morën pjesë vetëm lojtare nga Lubjana, dhe fituesja ishte Sava Šerbanova.

### RSF Jugosllavia 
:

### RF Jugosllavia 
### Fitues të shumëfishtë
Liqeni i Qafë-Mollës, Ndërfushaz

Në lagjen Qafë-Mollë të fshatit Ndërfushaz, mbi lumin Fani i Madh, në rrjedhjen e tij të poshtme është ndërtuar liqeni artificial (për prodhimin e energjisë elektrike nga HEC-et e Qafë-Mollës dhe Fangut) me këto parametra:

»  Lartësia e digës 92 metra

»  Kuota maksimale e digës 171 metra mbi nivelin e detit.

»  Kuota e themelit 79 metra mbi nivelin e detit.

»  Sipërfaqja e pasqyrës së ujit 464 ha.

»  Volumi i ujit 170 milion m3.

»  Thellësia maksimale e ujit 85 metra.

Liqeni (rezervuari) Malaj 1

Liqeni artificial (re- zervuari) Malaj 1, është më i madhi i këtij lloji në qarkun e Lezhës.

Ndërtimi i këtij li- qeni ka nisur në vitin 1972, me projekt dige prej dheu, si një nga më të mëdhatë e Ballkanit, klasifikuar nëpër kata- logje të këtij lloji. Liqeni artificial (re- zervuari) Malaj 1, është më i madhi i këtij lloji në qarkun e Lezhës.

Ndërtimi i këtij li- qeni ka nisur në vitin 1972, me projekt dige prej dheu, si një nga më të mëdhatë e Ballkanit, klasifikuar nëpër kata- logje të këtij lloji.

## Shiko edhe 
## Referime
Klima në Mirditë

Në tiparet e klimës së Mirditës ndikojnë pozicioni gjeografik, format e relievit, drejtimi i vargjeve malore, rrjeti ujor, bimësia, ndikimi detar etj. Duke i analizuar në tërësi këta faktorë, arrihet në përfundimin se Mirdita ka një klimë mesdhetare me nuanca mesatare. Format e shumta të relievit dhe copëtimi i madh horizontal dhe vertikal i tij, bëjnë të mundur evidentimin e disa mikroklimave. Rrethi i Mirditës shtrihet në tre zona klimatike. Lugina e Fanit të Bashkuar, luginat në rrjedhjet e poshtme të Fanit të Madh dhe Fanit të Vogël, Ultësira e Rrëshenit deri në lartësinë 400 metra mbi nivelin e detit, shtrihen në zonën e klimës mesdhetare kodrinore e veçanërisht në nënzonën veriore të saj. Në lartësinë 400-1000 metra mbi nivelin e detit shfaqet zona e klimës mesdhetare paramalore e veçanërisht nënzona veriore. Kjo zonë prek kurrizin e Dervenit, Malësinë e Velës, territore masive në zonat Selitë, Orosh, Fan dhe Kaçinar. Në brezin e tretë, brezin e klimës mesdhetare malore, në nënzonën lindore të saj, përfshihen ekstremet veriore, verilindore dhe lindore të rrethit, pra bjeshkët e Kuzhnenit, masivi malor i Munellës, bjeshkët e Fanit, bjeshkët e Oroshit dhe pllajat karstike Trangë- Valmor-Didhe. Vihen re edhe përmbysje(inversione) klimatike, kjo më e dukshme kur bie dëborë në zonat e ulëta kodrinore që rrethojnë gropën e Rrëshenit. Për ilustrim po shprehim disa elementë të klimës në këtë rreth.

Diellëzimi në rrethin e Mirditës është 2400 orë në vit.

Temperaturat e ajrit. Temperatura mesatare vjetore është 11,50C. Temperatura mesatare vjetore në rrethin e Mirditës është më e lartë se e rretheve Pukë, Kukës, Dibër dhe më e ulët se e rretheve Lezhë e Kurbin. Muajt më të nxehtë janë korriku dhe gushti, me mesatare 27,50C, ndërsa muaji më i ftohtë është janari me 4-50C. Temperatura mesatare vjetore në Rrëshen është13,30C, Kurbnesh 10,40C dhe Domgjon 10,90C. Maksimumi absolut i temperaturës së rregjistruar në Rrëshen është 40,50C me datë 13 korrik 1973, ndërsa në Mashtërkorë 38,50C dhe në Kurbnesh 390C. Minimumi absolut i temperaturës së rregjistruar deri tani është shënuar në Kurbnesh.

## Shiko edhe 
## Referime
Rrethi i 82-të çiklistik i Shqipërisë

**Rrethi i 82-të çiklistik i Shqipërisë**  është edicioni i 82-të i garës tradicionale të çiklizmit rrugor në Shqipëri, i cili u zhvillua nga data 26 maj deri më 30 maj 2025. Gara përfshiu pesë etapa me një distancë totale prej 763 kilometrash, duke kaluar nëpër disa qytete kryesore të vendit .

Ky edicion  shënoi një moment të veçantë për sportin shqiptar, pasi u zhvillua gjatë vitit të 100-vjetorit të themelimit të Federatës Shqiptare të Çiklizmit , themeluar në vitin 1925.

## Pjesëmarrësit
Në këtë edicion morën pjesë 15 skuadra çiklistike, me gjithsej 96 sportistë nga Shqipëria dhe vende të ndryshme të botës. Çiklistët garuan si për renditjen individuale, ashtu edhe për atë ekipore.

## Itinerari
Gara përbëhej nga pesë etapa që përfshinin një kombinim të terreneve të sheshta dhe me ngjitje malore. Më poshtë paraqiten të dhënat për secilën etapë:

* Etapa 1 (26 maj 2025): Tiranë – Rrëshen – Shkodër, 151 km

* Etapa 2 (27 maj 2025): Shkodër – Elbasan, 188 km (etapa më e gjatë)

* Etapa 3 (28 maj 2025): Elbasan – Vlorë, 149 km

* Etapa 4 (29 maj 2025): Vlorë – Himarë – Vlorë, 153 km (etapa më e vështirë me ngjitje të shumta)

* Etapa 5 (30 maj 2025): Vlorë – Fier, etapat përmbyllëse ku u shpallën fituesit e garës

## Rëndësia
Rrethi Çiklistik i Shqipërisë është një nga garat më të vjetra të çiklizmit në Evropë, me edicionin e parë të zhvilluar në vitin 1925. Që nga viti 2017, është pjesë e kalendarit të UCI Europe Tour, në kategorinë 2.2, duke e renditur atë ndër garat ndërkombëtare me rëndësi për zhvillimin e çiklizmit profesionist në Shqipëri dhe rajon.

Gara ka një rol të rëndësishëm në promovimin e sportit, kulturës dhe turizmit shqiptar, si dhe në evidentimin e talenteve të reja në çiklizëm .

## Referime
Wake Up

***Wake Up*** () ose ***Wake Up në Top Channel*** , është një program informues dhe argëtues i mëngjesit që transmetohet çdo ditë të javës në Top Channel dhe në Top Albania Radio. Emisioni përfshin lajme, intervista, rubrika kulturore dhe pjesë argëtuese.

## Formati
Çdo episod i *Wake Up* përfshin:
- Përmbledhje të lajmeve kombëtare dhe ndërkombëtare.
- Intervista me figura publike, ekspertë dhe personalitete të fushave të ndryshme.
- Diskutime mbi artin, muzikën dhe stilin e jetesës.
- Segmentë ndërveprues me lojëra dhe pyetësorë.
- Muzikë nga artistë shqiptarë dhe ndërkombëtarë.

## Prezantuesit
### Aktualë 
* **Blendi Salaj** (2022–sot), gazetar dhe aktivist mediatik.
* **Enxhi Nasufi** (2022–sot), këngëtare dhe prezantuese televizive, fituese e sezonit të nëntë të *Dancing with the Stars* (2023).
* **Neada Muçaj** (2022–sot), gazetare dhe prezantuese.

### Të dikurshëm 
* **Eno Popi** (2013–2023), prezantues i hershëm i emisionit.
* **Mira Kazhani** (2013–2015), moderatore, gazetare.
* **Isli Islami** (2015–2017), moderator.
* **Ori Nebiaj** (2017–2019), prezantuese, dhe politikane.

## Referime
Tragjedia e Familjes Josifi

Tragjedia e familjes Josifi është një ngjarje tronditëse që ndodhi në lagjen Kombinat, Tiranë, Shqipëri, në korrik 2020. Në këtë rast, dy anëtare të familjes, nëna Zhaneta Josifi dhe vajza e saj Anisa Josifi, u vetëflijuan, ndërsa vajza tjetër, Blerta Josifi, u gjet në gjendje kritike, por mbijetoi. 
## Reagimi i publikut
Ngjarja tronditi opinionin publik në Shqipëri dhe ngjalli diskutime mbi rolin e sekteve fetare dhe ndikimin e tyre në individët vulnerabël. Organizata të ndryshme kërkuan forcimin e mbikëqyrjes së grupeve fetare joformale dhe rritjen e ndërgjegjësimit për shëndetin mendor.
Ekspertë të psikologjisë dhe sociologjisë vunë në dukje rëndësinë e mbështetjes sociale për njerëzit që mund të ndikohen nga bindje ekstreme. Autoritetet rekomanduan rritjen e fushatave ndërgjegjësuese për të parandaluar raste të ngjashme në të ardhmen.
## Referime
Fulham F.C.

**Fulham Football Club** është një klub profesionist futbolli anglez me seli në Fulham, Londra Perëndimore, Angli. Klubi garon në Premier League, niveli më i lartë i futbollit anglez. Ata kanë luajtur ndeshje në shtëpi në Craven Cottage që nga viti 1896, përveç një periudhe dyvjeçare të kaluar në Loftus Road ndërsa Craven Cottage iu nënshtrua rindërtimeve që u përfunduan në vitin 2004. Ata garojnë në rivalitete Derbi i Londrës Perëndimore me Chelsea, Brentford dhe Queens Park Rangers. Klubi adoptoi një fanellë të bardhë dhe pantallona të shkurtra të zeza si uniformë në vitin 1903, e cila është përdorur që atëherë.

I themeluar në vitin 1879, ata janë klubi më i vjetër profesional i futbollit në Londër. Ata u bashkuan me Ligën Jugore në vitin 1898 dhe fituan dy tituj të Divizionit të Parë (1905–06 dhe 1906–07), si dhe dy tituj të Divizionit të Dytë dhe një titull Liga Perëndimore. Të zgjedhur në Divizionin e Dytë të Ligës së Futbollit në vitin 1907, Fulham do të fitonte Divizionin e Tretë Jugor në sezonin 1931–32, katër vjet pasi kishin rënë nga kategoria. Ata fituan titullin e Divizionit të Dytë në sezonin 1948–49, megjithëse ranë nga kategoria pas tre sezonesh. I ngjitur përsëri në Divizioni i Parë përsëri në sezonin 1958–59, forma e lojtarit yll Johnny Haynes ndihmoi Fulhamin të qëndronte në ligën e parë deri në rëniet e njëpasnjëshme në vitin 1969. Ata u ngritën në sezonin 1970–71 dhe arritën në finalen të Kupës FA 1974–75.

Fulham luhatej midis nivelit të dytë dhe të katërt derisa u mor në dorë nga Mohamed Al-Fayed në vitin 1997. Ata fituan dy tituj divizioni në tre sezone për të arritur në Premier League deri në vitin 2001. Ata fituan Kupën UEFA Intertoto në 2002 dhe u mposhtën në 2010 finalen e UEFA Europa League. Megjithatë, trembëdhjetë sezone radhazi në ligën e parë kulmuan me rënien nga kategoria në vitin 2014. Që nga ajo kohë, klubi ka lëvizur midis nivelit të parë dhe të dytë nën pronarin e ri Shahid Khan. Fulham kishte ndryshuar divizione në pesë sezone radhazi midis sezonit 2017–18 dhe 2021–22, duke rënë nga kategoria pasi fitoi finalet e play-off të EFL Championship në 2018 edhe 2020. Më pas ata fituan titullin 2021–22 EFL Championship, duke u vendosur përfundimisht në Premier League, ku kanë luajtur që nga viti 2022.

## Lojtarët 
### Skuadra aktuale 
### Lojtarë të tjerë nën kontratë
## Referime 
## Lidhje të jashtme 
* Faqja zyrtare
Dita Botërore e Biçikletës

**Dita Botërore e Biçikletës**  është një ditë ndërkombëtare që festohet çdo vit më 3 qershor  
, me qëllim të promovimit të biçikletës si një mjet transporti i qëndrueshëm, i thjeshtë, ekonomik dhe i shëndetshëm. Kjo ditë u shpall zyrtarisht nga Asambleja e Përgjithshme e Kombeve të Bashkuara më 12 prill 2018.

## Historia
Vendimi për krijimin e Ditës Botërore të Biçikletës u mor pas një nisme globale nga aktivistë, studiues dhe institucione që mbështesnin përdorimin e biçikletës si një zgjidhje efikase për sfidat e transportit urban dhe të mjedisit. Rezoluta e Kombeve të Bashkuara theksoi se biçikleta është "një simbol i transportit të qëndrueshëm që kontribuon në përmirësimin e shëndetit, arritjen e qëllimeve të zhvillimit të qëndrueshëm dhe përfshirjes sociale".

## Qëllimi
Dita Botërore e Biçikletës synon të:

* Rrisë ndërgjegjësimin për përfitimet shëndetësore dhe mjedisore të biçikletës.

* Nxisë përdorimin e biçikletës si alternativë ndaj automjeteve motorike.

* Promovojë ndërtimin e infrastrukturës miqësore për biçiklistët në qytete.

* Theksojë rolin e biçikletës në zhvillimin e qëndrueshëm, barazinë sociale dhe përfshirjen.

## Aktivitete dhe festime
Në mbarë botën, Dita Botërore e Biçikletës shënohet përmes një sërë aktivitetesh, përfshirë:

* Parada dhe gara me biçikleta.

* Aktivitetet edukative për fëmijë dhe të rritur.

* Fushata për sigurinë rrugore dhe ndërgjegjësim për biçiklistët.

* Seminare dhe forume mbi planifikimin urban dhe transportin e qëndrueshëm.

## Simbolika
Simboli i kësaj dite përfshin shpesh figura njerëzish që çiklojnë rreth globit, për të përfaqësuar bashkimin, barazinë dhe lirinë e lëvizjes. Dita lidhet ngushtë edhe me Objektivat e Zhvillimit të Qëndrueshëm të OKB-së , sidomos ato që kanë të bëjnë me shëndetin publik, mjedisin, energjinë e pastër dhe qytetet e qëndrueshme.

## Rëndësia globale
Biçikleta shihet si një mjet kyç për përballimin e disa prej sfidave më të mëdha botërore, përfshirë ndotjen e ajrit, trafikimin e rënduar dhe mungesën e aktivitetit fizik. Ajo përfaqëson një mënyrë jetese të shëndetshme , ekologjike dhe të përballueshme për miliona njerëz në mbarë botën.

## Burime
Aleksandar Matanović

**Aleksandar Matanović** (Cirilik serb: Александар Матановић; 23 maj 1930 – 9 gusht 2023) ishte një mjeshtër i madh shahu serb, një nga lojtarët kryesorë jugosllavë në vitet 1950-1970. Në vitin 1966 ai themeloi kompaninë Chess Informant, e cila publikon koleksione të rregullta lojërash nga turnetë e fundit të mëdhenj dhe ''Enciklopedinë e Hapjeve së Shahut.

## Karriera e shahut
Matanović ishte kampion i Jugosllavisë për të rinj në vitin 1948 dhe i dha titullin e Mjeshtrit të madh në vitin 1955. Ai ishte kampion jugosllav në 1962 (së bashku me Minić), 1969 dhe 1978 (ai zuri vendin e dytë në 1950, 1956, 1959, 1975 dhe 1963).

Rezultatet e tij më të suksesshme të turneut përfshinin vendin e parë në Opatija 1953, i dyti në Beograd 1954, i pari në Hamburg 1955, i pari në Beverwijk 1957, i pari në Buenos Aires 1961, i pari në Zevenaar 1961, i dyti në Jerusalem 1964 dhe dhe vendi i dytë në turneun zonal Vrnjacka Banja 1967. Matanović mori pjesë në katër turne ndërzonal, rezultati i tij më i mirë ishte një barazim për vendin e shtatë në Portorož, Slloveni në vitin 1958. Në këtë turne ai ishte i vetmi lojtar që mundi fituesin, kampionin e ardhshëm të botës Mikhail Tal.

Matanović mposhti shumë lojtarë të tjerë kryesorë, duke përfshirë Efim Bogoljubov, Savielly Tartakower, Svetozar Gligoric, Paul Keres, Efim Geller, Bent Larsen, Lajos Portisch, Leonid Stein, Vlastimil Hort, Fridrik Olafsson, Lev Polugaevsky, Tigran Petrosian, Ljubomir Ljubojevic, Ulf Andersson, Jan Timman dhe Borislav Ivkov.

Matanovic përfaqësoi Jugosllavinë në 11 olimpiada shahu (1954-72, 1978) duke luajtur përkrah disa prej lojtarëve më të mëdhenj në botë si Svetozar Gligorić, Borislav Ivkov dhe Ljubomir Ljubojević. Kjo ishte gjatë një epoke të artë të shahut serb, një periudhë kur Jugosllavia zakonisht ishte në mesin e tre vendeve më të mira të shahut. Ai fitoi gjithsej nëntë medalje ekipore dhe katër medalje bordi gjatë karrierës së tij.

Me 13 medalje ekipore dhe bordi në Olimpiadën e Shahut, Matanović është lojtari i dytë më i dekoruar serb dhe jugosllav i të gjitha kohërave (i barabartë me Svetozar Gligorić) pas Borislav Ivkov (14) dhe një nga 10 lojtarët më të dekoruar në historinë e Olimpiadës. Në të njëjtën kohë, 9 medaljet e tij ekipore janë të katërtat më së shumti të të gjitha kohërave (barazuar me Vasily Smyslov) pas Borislav Ivkov (10), Tigran Petrosian (10) dhe Svetozar Gligorić (12).

Matanović bëri paraqitjen e tij të parë në nivel ekipor evropian në ngjarjen inauguruese në Vjenë 1957, dhe u zgjodh në pesë raste të tjera. Ai fitoi pesë medalje ekipore dhe një medalje bordi në ngjarjet e Euroteams.

Matanović gjithashtu përfaqësoi Jugosllavinë 14 herë në ndeshjet e BRSS kundër Jugosllavisë të zhvilluara nga vitet 1950 deri në 1970.

## Referime
## Lidhje të jashtme
* Aleksandar Matanović karta e vlerësimit në FIDE
* Aleksandar Matanović profili dhe lojërat në Chessgames.com
Laura Unuk

**Laura Unuk** (lindi më 9 nëntor 1999) është një shahiste sllovene që mban titullin Mjeshtre e Madhe Femër dhe Mjeshtre Ndërkombëtare. Ajo ka qenë dy herë kampione e botës për vajza në kategorinë e saj të moshës dhe ishte kampione sllovene për femra në vitin 2013. Unuk është lojtarja më e mirë femër e Sllovenisë.

## Karriera e shahut
Unuk ka fituar disa herë kampionatin slloven të shahut për vajza në kategori të ndryshme moshash: U10 (2009), U12 (2011), U14 (2013), U16 (2014), U16 (2015), U18 (2016), U18 (2017). Ajo luajti për Slloveninë në Olimpiadën Botërore të Shahut për të rinj U16 në 2013 dhe 2014. Në kampionatin evropian të shahut për vajza U18, ajo ka luajtur për Slloveninë gjashtë herë (2012–2017), duke fituar një medalje ari ekipore dhe një medalje ari individuale në 2014 dhe një medalje argjendi individuale në 2013. Në vitin 2014, ajo fitoi divizionin e vajzave U16 të Kampionatit Botëror të Shahut për të Rinj në Durban, Afrika e Jugut. Për këtë fitore ajo u nderua me titullin Mjeshtre Ndërkombëtare Femër nga FIDE. Në edicionin 2017, të mbajtur në Montevideo, Uruguaj, ajo fitoi seksionin e vajzave U18 me rezultatin 9½/11 (+9–1=1), 1½ pikë përpara konkurrentit të saj më të afërt.

## Jeta personale
Unuk ishte student nga viti 2014 deri në vitin 2018 në departamentin e sportit të Gjimnazin Bežigrad në Lubjanë. Që nga tetori 2018, ajo studion për biokimi në Universitetin e Lubjanës.

## Referime
## Lidhje të jashtme
*Laura Unuk karta e vlerësimit në FIDE
*Laura Unuk profili dhe lojërat në Chessgames.com
*Laura Unuk lojërat e shahut në 365chess.com
Michele Scutari

**Michele Scutari** (7 tetor 1762 – 11 gusht 1830) ishte një arbëresh prift, poet dhe patriot.

## Jeta 
Michele Scutari lindi më 7 tetor 1762.

Ai shkroi gjithashtu poezi të frymëzuara nga tradita popullore arbëreshe.

Michele Scutari vdiq më 11 gusht 1830 në San Costantino Albanese.

## Referime
News 24

***News 24*** është kanali i parë televiziv shqiptar që transmeton lajme 24 orë, themeluar në vitin 2002 në Tiranë, nga gazetari italian Carlo Bollino dhe ish-aksioneri i gazetës *Gazeta Shqiptare*, Radio Rash dhe portalit **Balkanweb**. Formati i lajmeve është i ngjashëm me atë të kanalit italian Rai News24. Lajmet përditësohen çdo minutë.

News 24 gjithashtu menaxhon dhe portalin e lajmeve Balkanweb, i cili u themelua në shkurt të vitit 2000 nga kompania italiane botuese Edisud. Në vitin 2011 portali u shit te Focus Group. 

## Programet kryesore
*News 24* ofron një gamë programesh të ndryshme, kryesisht të fokusuar në lajme, politikë, kulturë dhe argëtim:

* *Alert* – Emision investigativ që trajton çështje të thella sociale dhe politike.
* *Autoktonët* – Emision kulturor për traditat dhe trashëgiminë shqiptare.
* *Dola te Ola* – Program argëtues me pjesëmarrjen e të ftuarve të ndryshëm.
* *Vila 24*, *Fit Station*, *Open*, *Kjo javë*, *Klinika 24*, *Me Zemër të Hapur*, *Në shënjestër* – Talk show me fokus në temat aktuale politike dhe shoqërore.
* ''Koha për t'u zgjuar'' – Emision mëngjesi me informacione dhe intervista.

Të gjitha këto emisione janë prodhuar dhe transmetohen në Shqipëri.

## Referime
ABC News

***ABC News*** pjesë e televizionit është një kanal televiziv shqiptar me transmetim të lirë (free-to-air) me bazë në Tiranë.  U themelua në vitin 2010 në frekuencën e ish-kanalit italo-shqiptar Telenorba . Në vitin 2019 u ble nga ABC Management sh.p.k.  ABC bën pjesë në Grupin Mediatik ***ABC***,  së bashku me televizionin T7 dhe portalin Gazeta Express në Kosovë, dhe ABC News Radio, një kanal radio që transmeton në frekuencën 105.6.

## Programet
Përveç lajmeve, ABC transmeton edhe një sërë programesh të ndryshme në kanalin e saj:

## Referime
## Lidhje të jashtme
*
Të Paekspozuarit

***Të Paekspozuarit*** është një emision analitik-politik shqiptar, i cili ka nisur transmetimin më 22 janar 2015, i moderuar nga gazetari **Ylli Rakipi**,  dhe aktualisht transmetohet në MCN TV. Ai trajton temat më të rëndësishme të aktualitetit politik dhe social në Shqipëri, përmes analizës, intervistave dhe raportimeve gazetareske.

## Formati
Çdo episod i emisionit përfshin:

* Intervista ballore me figura kryesore të politikës shqiptare si Edi Rama, Sali Berisha, Lulzim Basha, Arlind Qori etj.
* Panel diskutimi me analistë dhe opinionistë të përhershëm apo të ftuar.
* Komente dhe analiza për zhvillimet e ditës në politikë, ekonomi dhe shoqëri.

Emisioni karakterizohet nga një panel i ndryshueshëm, ku marrin pjesë:
* Politikanë aktivë dhe ish-zyrtarë – për të ofruar perspektivën e brendshme mbi çështjet e trajtuara.
* Analistë politikë – si p.sh. Andi Bushati, Preç Zogaj dhe të tjerë që kanë kontribuar me analiza të thelluara.
* Gazetarë investigativë dhe njohës të ligjit – për të komentuar në mënyrë kritike mbi çështjet e drejtësisë dhe transparencës.
* Përfaqësues të shoqërisë civile – që sjellin një këndvështrim qytetar dhe etik në diskutim.

Emisioni është transmetuar në disa TV të ndryshme si *Ora News*, *News 24*, *Top Channel* dhe së fundmi në *MCN TV*.

## Referime
## Lidhje të jashtme
* Faqja zyrtare – tpz.al
Shkolla "Iliria", Fushë-Krujë

**Shkolla “Iliria”, Fushë-Krujë** është një shkolla 9-vjeçare që ndodhet në qytetin e Fushë-Krujës, në qarkun e Durrësit, dhe përbën një institucion arsimor modern i cili përfshin edhe një kopsht fëmijësh në strukturën e tij. Shkolla u rindërtua nga e para pas tërmetit shkatërrues të 26 nëntorit 2019, që e kishte dëmtuar rëndë godinën e mëparshme. Procesi i rindërtimit u realizua nga Programi i Kombeve të Bashkuara për Zhvillim (UNDP), në bashkëpunim me Qeverinë e Kroacisë, e cila kontribuoi me një financim prej 1 milion eurosh.

## Vështrim 
Shkolla “Iliria” ofron kushte bashkëkohore për zhvillimin e procesit mësimor dhe edukativ. Objekti i saj përfshin klasa të pajisura me teknologji moderne, laboratorë shkencorë, bibliotekë, hapësira për kujdes shëndetësor dhe mbështetje psikologjike, si dhe ambiente sportive të brendshme dhe të jashtme. Ajo është e pajisur gjithashtu me sistem ngrohjeje e ftohjeje dhe përdor panele diellore për vetëprodhim të energjisë elektrike. Përveç kësaj, objekti është i aksesueshëm për nxënësit me aftësi të kufizuara, duke përmbushur standardet bashkëkohore të barazisë dhe gjithëpërfshirjes në arsim.

Institucioni shërben për një komunitet me rreth 4,260 banorë dhe përfshin një staf prej 14 mësuesish, duke u bërë një qendër e rëndësishme arsimore dhe sociale në zonë. Që nga rihapja e tij në shtator të vitit 2022, shkolla “Iliria” është konsideruar një model i suksesit në kuadër të programit të rindërtimit pas tërmetit dhe një shembull i bashkëpunimit ndërkombëtar në funksion të arsimit cilësor.

## Shih edhe 
* Arsimi në Shqipëri

## Referime
Vjollca Meha

***Vjollca Meha,*** e lindur më 11 Nëntor 1963 në Mitrovicë, është një ndër gjeologet e para shqiptare në Kosovë.

Vjollca Meha vjen nga një familje me gjashtë fëmijë, tre vajza dhe tre djem, me prindërit Riza Meha dhe Azize Kajtazi Meha. Babai i saj ishte një nga mësusesit e parë në Kosovë. Shkollën fillore ka përfunduar në “Abdullah Shabani” në Mitrovicë, ndërsa shkollën e mesme ka përfunduar në Gjimnazin Matematikor.  

Në vitin 1988, Vjollca Meha ka përfunduar studimet në Fakultetin Xehtaro-Metalurgjik në Mitrovicë, duke u bërë edhe gjeologja e parë shqiptare. Pas diplomimit të saj, punoi si mësimdhënëse në Shkollën e Mesme Teknike në Mitrovicë, në drejtimin e gjeologjisë. Ndërsa, nga fillimi i vitit 1989, filloi punën si gjeologe në Minierën e Trepçës.  Në Grevën e Minatorëve ishte pjesëmarrëse edhe Meha. Pas disa ditësh proteste, një marrëveshje e minutës së fundit u arrit, duke çuar në dorëheqjen e një zyrtari të lartë pro-Milosheviqit. Megjithatë, pas përfundimit të grevës, situata u tensionua më tej, duke rezultuar në shpalljen e gjendjes së jashtëzakonshme në Kosovë dhe në largimin masiv nga puna të mijëra shqiptarëve, përfshirë edhe specialistë të rëndësishëm si Meha 
parapamje|Muzeu i Kristaleve të Kosovës Trepça
Pasi u largua nga puna si gjeologe në Minierën e Trepçës, Meha për një periudhë të shkurtër ishte mësimdhënëse, nga viti 1994-1995 në Shkollën Elena Gjika, dhe nga viti 1998-1999 në Shkollën e Mesme Ekonomike.Ndërsa në vitin 2000, u rikthye në Minierën e Trepçës, ku përpos punës si gjeologe, më pas kaloi si udhëheqëse në Muzeun e Kristaleve të Trepçës, ku punoi nga viti 2001 deri në vitin 2013.  

Në vitin 2008, përfundoi studimet e magjistraturës në shkencat teknike që si fokus ishte mbrojtja e mjedisit me drejtim në gjeologji, ku edhe nga viti 2013, ka kaluar veprimtarinë e saj në departamentin e mbrojtjes së mjedisit në Trepçë, ku vazhdon të punojë edhe sot.  

## Shikoni dhe 
## Referime